Michael Luytkis

Michael Nissen Luytkis () var ein norsk prest og stortingsmann frå Trondheim.

Luytkis var son til ein skipper. Han vart student frå katedralskulen i Trondheim i 1786 og cand. theol. fem år seinare. I 1793 vart han residerande kapellan i Nærøy, deretter sokneprest i Kolvereid 1797-1824. Frå 1824 var han sokneprest i Skogn, der han døydde etter berre tre år.

Luytkis var 3. representant frå Nordre Trondhjems amt på Stortinget 1818. Han var medlem av 14 komitear. Fleire av komiteane gjaldt tilhøve kring skule og kyrkje.

 Kjelder 
 Lindstøl, Tallak: Stortinget og Statsraadet 1814-1914. Kristiania, 1914


Kategori:Norske prestar
Kategori:Stortingsrepresentantar 1818-1820
Kategori:Stortingsrepresentantar for Nord-Trøndelag
Kategori:Folk frå Trondheim